b'\n_START_ARTICLE_\nSpanar Jaya\n_START_SECTION_\nSinopsis\n_START_PARAGRAPH_\nMemaparkan situasi di sebuah bengkel membaiki motokar dengan memaparkan pelbagai isu semasa. Spanar Jaya menampilkan watak, Pak Selamat seorang peniaga kecil yang bercita-cita mencari kejayaan dalam dunia perniagaan. Iskandar pula seorang pemuda lulusan dari universiti luar negara dalam bidang kejuruteraan dan berminat mengenai permotoran lalu memilih untuk berkerja di sebuah bengkel. Siri itu juga menampilan watak seorang pemuda yang berhijrah dari luar Kuala Lumpur untuk mencari pekerjaan dan bekerja di bengkel Spanar Jaya.\n_START_SECTION_\nPenerbitan\n_START_PARAGRAPH_\nSpanar Jaya diterbitkan oleh Tiara Jacquelina untuk syarikat 10 on 10 Pictures. Konsep sitkom ini ialah cetusan idea Loloq, Mamat Khalid dan Norenshah Sahari, skrip Spanar Jaya ditulis oleh Deen Ali dan Yasmin Yahya Nassim. Azraai Kamaruddin berkhidmat sebagai penerbit eksekutif.\n_START_SECTION_\nSiaran semula\n_START_PARAGRAPH_\nSitkom ini pernah diulang siar di Astro Warna. Pada 5 Mac 2018, ntv7 menayangkan semula sitkom ini atas permintaan ramai._NEWLINE_Pada 2012, pelakon utamanya, Wardina Saffiyah mengeluarkan kenyataan berhubung penyiaran semula Spanar Jaya dan mengatakan yang beliau kini dan dahulu jauh berbeza. Wardina juga berkata beliau tidak mempunyai hak untuk menghalang siaran semula sitkom tersebut di TV kerana ramai peminat yang merindui Spanar Jaya.'